**Demonstrátori pályázati kiírás a 2017/2018-as tanévre**

A Miskolci Egyetem Bölcsészettudományi Kara pályázatot ír ki demonstrátori megbízások elnyerésére. A pályázók a Miskolci Egyetem Szenátusa által elfogadott „Demonstrátori Szabályzatban” foglalt célok értelmében és előírásoknak megfelelően nyújthatják be pályázatukat **a kar dékánjához** (B/2. épület, fszt/7.), legkésőbb **2017. szeptember 28-áig** **a pályázati űrlap kitöltésével és az ott szereplő csatolandó mellékletekkel.**

A demonstrátori szabályzat elérhető a http://www.uni-miskolc.hu a szabályzatok menüpontban a 3.8. Demonstrátori Szabályzat néven. A megbízás egy tanulmányi évre adható, a tevékenységért díjazás nem jár.

**Alkalmazott Társadalomtudományok Intézete 1 demonstrátori pályázatot hirdet.**

*A demonstrátor feladata:* A „Bevezetés a szociális munkába” és a „Szociális esetkezelés” tantárgyak kapcsán részvétel a gyakorlatok szervezésében, valamint technikai segítség az oktatási feladatok ellátásában.

*Pályázhatnak:* szociális munka alapszakos, nappali és levelező tagozatos hallgatók, akik az előző oktatási évben kiemelkedő tanulmányi eredményt értek el.

A demonstrátor munkájának irányítója: Dr. Kozma Judit egyetemi docens.

**Antropológiai és Filozófiai Tudományok Intézete 2 demonstrátori pályázatot hirdet.**

*A demonstrátorok feladata:* részvétel az intézet által szervezett maglódi terepmunkában, archív fotók gyűjtése, digitalizálása, rendszerezése, fotókiállítás szervezése archív fényképekből, terepdemonstrátori feladatok ellátása.

A demonstrátorokat irányító vezető oktató: Dr. Kotics József intézetigazgató egyetemi docens.

**A Magyar Nyelv- és Irodalomtudományi Intézet** **2 demonstrátori pályázatot hirdet.**

*A demonstrátorok feladata* az, hogy segítse az intézetben folyó oktató-kutató munkát (könyvtári, kézirattári és levéltári fénymásolatok megrendelése; a magyar szakos hallgatók tanulmányaival kapcsolatos konzultációs és tanácsadói tevékenység tantervi, tanrendi, órarendi kérdésekben; a tudományos diákköri munka szervezésének segítése; kisegítő feladatok ellátása az intézet könyvtárában).

*A demonstrátori megbízás elnyerésének feltétele:* kiemelkedő tanulmányi eredmény, a kötelező tanulmányi munkán felüli teljesítmény (pl. TDK-dolgozat, konferencián való szereplés, külföldi részképzésen való részvétel stb.), tanári ajánlólevél.

A demonstrátorokat irányító vezető oktató: Prof. Dr. Kecskeméti Gábor intézetigazgató egyetemi tanár.

**A Magyar Nyelv- és Irodalomtudományi Intézet** **még 2 demonstrátori pályázatot hirdet.**

*A demonstrátor feladata*: az Intézetben működő Együtthaladó projekben való aktív részvétel. Feladatai közé szakanyag gyűjtése és rendszerezése, hospitálási feladatok ellátása, adminisztrációs feladatok végzése tartozik, melyet a projektmenedzsment kérése szerint teljesít. Részt vesz továbbá az intézet online és offline felületeinek alakításában (pl. tudományos témájú motivációs videók készítése, e-learning alapú érettségi és egyetemi előkészítő segédanyagok készítésében való segítségnyújtás, hallgatók toborzása, hallgatói felmérések készítése).

A demonstrátorokat irányító vezető oktató: Dr. Kecskés Judit egyetemi docens.

**A Modern Filológiai Intézet 7 demonstrátori pályázatot hirdet.**

**A Német Nyelv- és Irodalomtudományi Intézeti Tanszéken 2 fő nyerheti el a pályázatot.**

*A demonstrátorok feladatai:* részvétel a tanszék tudományos és tananyag-fejlesztési projektjeiben, konferenciák szervezésében, kapcsolattartás a középiskolákban németül tanuló diákokkal, hallgatói projektek tervezése, aktív segítségnyújtás azok lebonyolításában, diákversenyek koordinálása, fordítások készítése, nyelvi tutorálás.

A demonstrátorok munkájának irányítói: Kegyesné dr. Szekeres Erika egyetemi docens, intézeti tanszékvezető és Dr. Bikics Gabriella egyetemi docens.

**Az Angol Nyelv- és Irodalomtudományi Intézeti Tanszéken 2 fő nyerheti el a pályázatot.**

*A demonstrátorok feladatai:* részvétel a tanszék és az intézet által szervezésre kerülő események előkészítésében és lebonyolításában (nyílt napok, középiskolások nyelvi versenye, Kutatók Éjszakája, konferenciák), részvétel továbbá a tanszék projekttevékenységében (fordítás, adatgyűjtés, kutatómunka stb.), valamint saját TDK tevékenység folytatása.

*Demonstrátori megbízást* az a legalább harmadéves hallgató kaphat, akinek magatartása példás és a választott szakterületen kiemelkedő eredményt ért el.

A demonstrátorok tevékenységét irányító oktató: Magnuczné dr. Godó Ágnes egyetemi docens, intézeti tanszékvezető.

**Az Alkalmazott Nyelvészeti és Fordítástudományi Intézeti Tanszéken 3 fő nyerheti el a pályázatot.**

*A demonstrátorok feladatai*: részvétel a tanszék és az intézet által szervezésre kerülő események előkészítésében és lebonyolításában (konferenciák, kerekasztal beszélgetések, versenyek, nyílt napok, Kutatók Éjszakája stb.), a tanszék tevékenységeinek segítése (fordítás, adatgyűjtés, kutatómunka stb.), valamint saját TDK tevékenység folytatása.

*Demonstrátori megbízást* az a hallgató kaphat, akinek magatartása példás és a választott szakterületen kiemelkedő eredményt ért el.

A demonstrátorok tevékenységét irányító oktató: Dr. Dobos Csilla, egyetemi docens, intézeti tanszékvezető.

**A Tanárképző Intézet** **1** **demonstrátori pályázatot hirdet.**

*A demonstrátor feladata*: a Közösségi pedagógiai gyakorlatban résztvevő alsóbb éves hallgatók szervezett keretek között zajló segítése, kapcsolattartás a Közösségi pedagógiai gyakorlat külső helyszíneinek mentoraival, valamint az ehhez kapcsolódó segédanyagok elkészítésében, illetve jegyzetírásban való részvétel. További feladata az Intézet által működtetett Társadalom Igazságosság Felelősségvállalás (TIF) program szervezésében való részvétel, önálló kutatói tevékenységek, TDK-n, tudományos konferenciákon való részvétel, valamint a Taní-tani Konferencia szervezési munkálataiban való bekapcsolódás.

A demonstrátor tevékenységét irányító vezető oktató: Dr. Knausz Imre egyetemi docens.

**A Történettudományi Intézet 2 demonstrátori pályázatot hirdet.**

*Az egyik demonstrátor feladata*: néhány könyvtárosi feladat ellátása (kölcsönzés), hallgatói igények felmérése, kapcsolattartás az első éves hallgatókkal – aktív részvétel az intézet által szervezett programokban (kutatásban és oktatásban, konferenciák szervezésében). A TDK munka hallgatók körében való népszerűsítése, részvétel a történeti források és szakirodalom könyvtári rendezésében és rendszerezésében, ill. a Történelem szakkönyvtár munkájában.

*A pályázat során elsőbbséget jelent* az igazolt aktív nyelvtudás, idegennyelv minimum középfokú ismerete, továbbá az OTDK-n való részvétel.

A demonstrátor tevékenységét irányító vezető oktató: Dr. Tózsa-Rigó Attila egyetemi adjunktus.

*A másik demonstrátor feladata*: néhány könyvtárosi feladat ellátása (a Kulcsár-hagyaték gondozása), konferenciaszervezésben részvétel – aktív részvétel az intézet által szervezett programokban (kutatásban és oktatásban, konferenciák szervezésében), kapcsolattartás az első éves hallgatókkal. A TDK munka hallgatók körében való népszerűsítése, részvétel a történeti források és szakirodalom könyvtári rendezésében és rendszerezésében, ill. a Történelem szakkönyvtár munkájában.

*A pályázat során elsőbbséget jelent* az igazolt aktív nyelvtudás, idegennyelv minimum középfokú ismerete, továbbá az OTDK-n való részvétel.

A demonstrátor tevékenységét irányító vezető oktató: Dr. Nagy Gábor egyetemi docens.

 Dr. Illésné dr. Kovács Mária

dékán